ΓΡΑΠΤΗ ΕΡΩΤΗΣΗ E-1700/01

υποβολή: Stavros Xarchakos (PPE-DE) προς την Επιτροπή

(14 Ιουνίου 2001)

Θέμα: Πρακτικές ακολουθούμενες από το Euronews

Το Euronews είναι ένας τηλεοπτικός σταθμός που επί χρόνια χρηματοδοτείται από τον Κοινοτικό Προϋπολογισμό. Εντούτοις, σε αρκετές περιπτώσεις έχει προκαλέσει με συγκεκριμένες αναφορές του τη δυσανασχέτηση πολιτών της Ε.Ε οι οποίοι και το χρηματοδοτούν μέσω του προϋπολογισμού όπως π.χ. συμβαίνει με τους Ελληνες οι οποίοι παρακολουθούν τον εν λόγω σταθμό να χρησιμοποιεί ακατάπαυστα τον όρο Μακεδονία οσάκις αναφέρεται στην FYROM. Αξιοσημείωτο είναι, επίσης, ότι οι περισσότερες επίσημες γλώσσες της Ε.Ε, όπως π.χ. τα ελληνικά, τα δανικά, τα φινλανδικά, τα σουηδικά κ.λ.π αγνοούνται τελείως από το Euronews και καμμία εκπομπή του δεν μεταδίδεται στις γλώσσες αυτές. Ούτε, όμως, και η ακροαματικότητα του σταθμού είναι αξιόλογη, αν και λειτουργεί επί τόσα χρόνια και χρηματοδοτείται ακατάπαυστα από την Ένωση.

Θα μπορούσε να με πληροφορήσει η Ευρωπαϊκή Επιτροπή για το συνολικό ποσό που εισέπραξε από το 1995 μέχρι και σήμερα από την Ε.Ε (από τον Κοινοτικό Προϋπολογισμό και από άλλες Κοινοτικές Πρωτοβουλίες) το Euronews; Για ποιό λόγο ο σταθμός αυτός χρησιμοποιεί λανθασμένες ορολογίες για την περιγραφή κρατών όπως η FYROM, την οποία ο ΟΗΕ και η Ε.Ε. έχει αναγνωρίσει με αυτό ακριβώς το όνομα και όχι ως Μακεδονία; Ποιά είναι τα ποσοστά ακροαματικότητας του σταθμού τα τελευταία 5 χρόνια; Είναι ικανοποιητικά τα ποσοστά αυτά για έναν σταθμό που έχει ταυτιστεί με την προσπάθεια της Ένωσης να δημιουργήσει ένα ευρωπαϊκό δίκτυο ενημέρωσης το οποίο να λειτουργεί ως βιτρίνα της ΕΕ;

Απάντηση του κ. Prodi Εξ ονόματος της Επιτροπής

(19 Ιουλίου 2001)

Η Επιτροπή, με την προτροπή του Κοινοβουλίου, συνήψε μνημόνιο συμφωνίας με τον τηλεοπτικό σταθμό EuroNews για την παραγωγή και τη μετάδοση οπτικοακουστικών ενοτήτων. Η συμφωνία αυτή είναι τριετούς διάρκειας.

Ο EuroNews είναι ένας ημι-κρατικός σταθμός πανευρωπαϊκής ενημέρωσης που μεταδίδει σε έξι γλώσσες. Το μεγαλύτερο μέρος της εταιρείας που ελέγχει τον τηλεοπτικό σταθμό (51 %) ανήκει στην UER (Union europenne de radio-tlvision) και τοπόλοιπο στην ITN (Independent Television News Limited).

Η EuroNews επιθυμεί να αποκτήσει χρηματοοικονομική απόδοση και γενικά τα σχέδια πουλοποιεί βασίζονται στην αρχή της αποδοτικότητας. Η γλωσσική κάλυψη των πληροφοριών (σήμερα στη γαλλική, αγγλική,

γερμανική, ιταλική, πορτογαλική και ισπανική γλώσσα) γίνεται με βάση το δυναμικό ακροαματικότητας που επιθυμεί να αποκτήσει ο τηλεοπτικός σταθμός καθώς και το κόστος. Η ακροαματικότητα εξαρτάται τόσο από τις συμφωνίες που έχει συνάψει ο EuroNews με σταθμούς που εκπέμπουν γενικά στα ερτζιανά (γενικά τους κρατικούς τηλεοπτικούς σταθμούς, όπως είναι ο FR3, TVE, κ.λπ., οι οποίοι αναμεταδίδουν ορισμένες από τις εκπομπές του) όσο και από τους διανομείς οπτικοακουστικώνπηρεσιών (καλωδιακούς ή άλλους) καθώς και από το σύνολο των δορυφορικών δεκτών. Φυσικά, η Επιτροπή επιθυμεί τη μεγαλύτερη δυνατή κάλυψη των γλωσσών της Ένωσης, αλλά δεν μπορεί να εξασφαλίσει το κόστος που αυτό συνεπάγεται.

Η Επιτροπή χρηματοδότησε την παραγωγή και τη μετάδοση οπτικοακουστικών ενοτήτων (videoclips, μαγκαζίνο, κ.λπ.) μέσω τριών ετήσιων συμβάσεων. Η συνολική διάρκεια των ενοτήτων αυτώνπερβαίνει τις 70 ώρες. Κάθε ενότητα μεταδίδεται πολλές φορές. Η διάρκεια κάθε ενότητας κυμαίνεται από 2 λεπτά και 15 μέχρι 13 λεπτά. Το συνολικό κόστος ανέρχεται σε 25 550 000 ευρώ. Η συμβολή της Επιτροπής ανέρχεται σε 9 700 000 ευρώ, το δεπόλοιπο χρηματοδοτήθηκε από τον ίδιο τον τηλεοπτικό σταθμό. Στην πραγματικότητα, η χρηματοδότηση της Επιτροπής αντιπροσωπεύει ένα ελάχιστο μέρος του κύκλου εργασιών του τηλεοπτικού σταθμού. Οι ενότητες αφορούν γενικά την ευρωπαϊκή πολιτική. Η κάλυψη της επικαιρότητας δεν προβλέπεται από αυτό το είδος συνεργασίας. Πρέπει ναπογραμμίσουμε ότι, κάθε χρόνο, κατά τον σχολιασμό των κονδυλίων B3-300 και B3-306, το Κοινοβούλιο προτρέπει την Επιτροπή να συνεχίσει αυτή τη χρηματοδότηση.

Η Επιτροπή επεσήμανε κιάυτή ότι τελευταία ο EuroNews χρησιμοποιεί την ονομασία Μακεδονία αντί της επίσημης ονομασίας Πρώην Γιουγκοσλαβική Δημοκρατία της Μακεδονίας (FYROM) και έκανε σχετική νύξη στη διεύθυνση του τηλεοπτικού σταθμού. Ο EuroNews απάντησε ότι η χρησιμοποίηση του ονόματοςΜακεδονίααντί FYROM γίνεται για δημοσιογραφικούς λόγους και ότι ο σταθμός έστω και καθυστερημένα ευθυγραμμίστηκε με την πρακτική των λοιπών μέσων μαζικής ενημέρωσης (εφημερίδων ή τηλεοπτικών σταθμών). Στις συμβάσειςπογραμμίζεται ότι η εκδοτική γραμμή του τηλεοπτικού σταθμού χαίρει πλήρους ανεξαρτησίας και η Επιτροπή σέβεται απόλυτα την αρχή αυτή. Εξάλλου, η Επιτροπή δεν έχει καμία πρόθεση να παρέμβει για την επιβολή εκδοτικής γραμμής.

Ο τηλεοπτικός σταθμός απευθύνεται κατά προτεραιότητα σε φορείς με πολλαπλασιαστικό αποτέλεσμα για την κοινή γνώμη, σε στελέχη και σε θεατές μεψηλό μορφωτικό επίπεδο. Η ακροαματικότητά του είναι σημαντική και ενδιαφέρουσα. Σε μια πρόσφατη μελέτη, την οποίαν πραγματοποίησαν από κοινού το Κοινοβούλιο και η Επιτροπή, αποδεικνύεται ότι η σχέση κόστους/ ακροαματικότητας του σταθμού είναι ικανοποιητική.

Ωστόσο, η Επιτροπή,ποστηριζόμενη από το Κοινοβούλιο, αποφάσισε να σταματήσει σταδιακά τη στήριξη που παρέχει στον τηλεοπτικό σταθμό, πράγμα το οποίο θα γίνει εντός τριετίας.